Têgêrayîşê Kultur û Hunerî çarçewa çalakîyanê menga kulturî de merkezê Ciwananê Şorişgêran ê Şehîd Bawerî yê Dêrikî de bi şîarê 'Pê kultur û hunerê demokratîkî ma do îşxalî çin bikerê û ser bikewê' şayîyêke kerde.
Şayîye pê deqayêkê rêzgirewtişî dest pêkerde û dima zî îdarekaranê têgêrayîşî ra Elî Hacîyî qisey kerd vat: ''Kultur û huner nasname û tarîxê şaran o. Coka ganî ma kulturî aver berê û bivisnê binê xizmetê şorişê Rojawanî.''
Hacîyî pare kerd Têgêrayîşê Kultur û Hunerî pê çalakîyanê xo xizmetê şorişî keno.
Dima Koma Şehîde Zîlane û hunermend Mihemed Cûdî vejîyayî sehne ser. Beşdaranê şayîye pê deyîran govende girewte.
